laion/Wikipedia-Exotic huggingface dataset:
আবদুল হাকিম (বীর প্রতীক)

একই নামের অন্যান্য ব্যক্তিবর্গের জন্য দেখুন আবদুল হাকিম (দ্ব্যর্থতা নিরসন)। আবদুল হাকিম (জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। আবদুল হাকিমের বাবার নাম মাছুদ আলী মুন্সি এবং মায়ের নাম মরতোবান নেছা। আবদুল হাকিম পাকিস্তান সেনাবাহিনীতে চাকরি করতেন। ১৯৭১ সালে তিনি ঢাকার অদূরে দ্বিতীয় ইস্টবেঙ্গল রেজিমেন্টে হাবিলদার পদে কর্মরত ছিলেন। তখন তার বয়স ছিলো ৩৫ বছর। মুক্তিযুদ্ধ শুরু হলে মেজর কে এম শফিউল্লাহর নেতৃত্বে দ্বিতীয় ইস্টবেঙ্গলের সৈনিকেরা বিদ্রোহ করে যুদ্ধে যোগ দেন। তিনি এই বাহিনীর সঙ্গে টাঙ্গাইল-ময়মনসিংহে প্রতিরোধ যুদ্ধে অংশ নেন। পরে এই বাহিনী ভারতে চলে যায়। এরপর পরিবার-পরিজনের খোঁজ নেওয়ার জন্য তিনি দেশে আসেন। এই সময় কাদের সিদ্দিকীর সঙ্গে তার দেখা হয়। তিনি তখন পাকিস্তানি বাহিনীর বিরুদ্ধে যুদ্ধ করার জন্য সতন্ত্রভাবে একটি বাহিনী গঠন করছিলেন। আবদুল হাকিম তার অণুরোধে ১৯ মে ওই বাহিনীতে যোগ দেন। এই বাহিনীর নাম ছিল কাদেরিয়া বাহিনী। তিনি এই বাহিনীর কোম্পানি কমান্ডার ছিলেন। তিনি টাঙ্গাইলের দেওপাড়া, ধরলাপাড়া, সাগরদীঘি, ঘাটাইল, গোপালপুর, ভুয়াপুর, ইছাপুর ও জামালপুর জেলার সরিষাবাড়ির দুলভিটিতে পাকিস্তানি সেনা ও তাদের সহযোগী রাজাকারদের বিরুদ্ধে সম্মুখযুদ্ধে অংশগ্রহণ করেন। ১৪ ডিসেম্বর টাঙ্গাইলের কালিহাতী উপজেলার ইছাপুর গোরস্থানে তিনি তার বাহিনী নিয়ে পাকিস্তানি সেনাদের বিরুদ্ধে সাহসিকতার সঙ্গে সম্মুখযুদ্ধ করে খ্যাতি অর্জন করেন। মুক্তিযুদ্ধে সাহসী ভূমিকার জন্য তিনি বীর প্রতীক খেতাব পেয়েছেন। একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ১৪০। আইএসবিএন 9789843351449।  দৈনিক প্রথম আলো[স্থায়ীভাবে অকার্যকর সংযোগ]
সোফিয়ানি দাইদ

সোফিয়ানি দাইদ (জন্ম ৬ই নভেম্বর, ১৯৮২) একজন আলজেরীয় সাঁতারু। ইনি ব্রেস্টস্ট্রোক বিভাগে প্রতিদ্বন্দ্বিতা করেন। তিনি ২০০৫ ভূমধ্যসাগরীয় গেমসে ২০০মিটার ব্রেস্টস্ট্রোক বিভাগে ব্রোঞ্জ পদক জয়ী; এছাড়া দু'বার গ্রীষ্মকালীন অলিম্পিকে (২০০৪ এবং ২০০৮) তার দেশের প্রতিনিধিত্ব করেন। juegosmediterraneos[স্থায়ীভাবে অকার্যকর সংযোগ] sports-reference
গিলবার্ট অ্যাবট এ বেকেট

গিলবার্ট অ্যাবট এ বেকেট (Gilbert Abbott à Beckett) (৯ জানুয়ারি, ১৮১১ – ৩০ অগস্ট, ১৮৫৬) ইংরেজ কৌতুক-কাহিনী রচয়িতা (হিউমারিস্ট)। জন্ম লন্ডনে। এক প্রাচীন উইল্টশায়ার পরিবারের সন্তান (তার পরিবারবর্গ নিজেদের সেন্ট টমাস এ বেকেটের বংশধর বলে দাবি করত)। তিনি ওয়েস্টমিনিস্টার স্কুলে লেখাপড়া শেখেন এবং গ্রে’জ ইন-এর বারে ডাক পান। আইনজীবী হিসেবে এ বেকেট খ্যাতিমান ছিলেন। পাশাপাশি হাস্যরসাত্মক লেখালিখিতেও তার কম খ্যাতি ছিল না। মূলত পাঞ্চ পত্রিকায় তার লেখাগুলি বিশেষ প্রসিদ্ধি অর্জন করে। তিনি নিজে উক্ত পত্রিকার অন্যতম প্রতিষ্ঠাতা-সদস্য ছিলেন। তার দু’টি সফলতম বই দ্য কমিক হিস্ট্রি অফ ইংল্যান্ড (১৮৪৭) ও দ্য কমিক হিস্ট্রি অফ রোম অবশ্য পাঞ্চ-এ প্রকাশিত হয়নি। দু’টি বইতেই অলংকরণের কাজ করেছিলেন জন লিচ। এ বেকেট পঞ্চাশটিরও বেশি নাটক লিখেছিলেন। The Wordsworth Companion to Literature in English, edited by Ian Ousby, Wordsworth Editions Limited, London, 1994, p. 1
সুলতানা কামাল

সুলতানা কামাল একজন বাংলাদেশী মানবাধিকারকর্মী এবং রাজনীতিবিদ। তিনি রাষ্ট্রপতি এবং প্রধান উপদেষ্টা ইয়াজউদ্দিন আহম্মেদের সময়ে তত্ত্বাবধায়ক সরকার বাংলাদেশ-এর উপদেষ্টা ছিলেন। প্রধান উপদেষ্টা এবং রাষ্ট্রপতির ইয়াজউদ্দিন আহম্মেদের সাথে দেশে সেনাবাহিনী মোতায়েন নিয়ে ধারাবাহিক মতবিরোধের কারণে পদত্যাগকৃত তিনজন উপদেষ্টার মধ্যে তিনি একজন। সুলতানা কামাল জন্মগ্রহণ করেন ১৯৫০ সালে। তার পিতা কামাল উদ্দিন আহমেদ এবং মাতা প্রখ্যাত ও জনপ্রিয় কবি সুফিয়া কামাল। সুলতানা কামাল লীলা নাগের নারীশিক্ষা মন্দিরে ভর্তি হয়েছিলেন। পরবর্তীতে তিনি ঢাকার আজিমপুর বালিকা উচ্চবিদ্যালয় থেকে এসএসসি এবং হলিক্রস কলেজ থেকে এইচএসসি পাশ করেন। তিনি মাস্টার্স ডিগ্রি অর্জন করেন ঢাকা বিশ্ববিদ্যালয় থেকে। তার স্বামীর নাম শ্রী সুপ্রিয় চক্রবর্তী। সুলতানা কামালের পারিবারিক ডাকনাম 'লুলু'। সঙ্গীত কলেজে শিক্ষকতা দিয়ে কর্মজীবন শুরু করেন সুলতানা কামাল। তিনি বিএসসি পরীক্ষায় উত্তীর্ণ হন এবং বাংলাদেশ টোব্যাকো কোম্পানীতে নিযুক্ত হন। ১৯৭৬ সালে তিনি সিলেটের খাদিমনগরে আন্তর্জাতিক স্বেচ্ছাসেবক হিসেবে কাজ শুরু করেন। তিনি ১৯৭৮ সালে আবারও ঢাকা বিশ্ববিদ্যালয় থেকে এলএলবি সম্পন্ন করেন। তিনি নেদারল্যান্ড থেকে ওমেন এন্ড ডেভেলপমেন্ট বিষয়ে ডেভেলপমেন্ট স্টাডিজে মাস্টার্স সম্পন্ন করেন। ১৯৯০ সাল পর্যন্ত তিনি হংকংয়ে ভিয়েতনামী ভাসমান লোকজনের উপর জাতিসংঘের আইনি পরামর্শক হিসেবে কাজ করেন। তিনি ২০১৬ সাল পর্যন্ত আইন ও সালিশ কেন্দ্রের নির্বাহী পরিচালকের দায়িত্ব পালন করেন। ১৯৭১ সালের মহান বাংলাদেশের স্বাধীনতা যুদ্ধ চলাকালে সুলতানা কামাল কাজ করেছেন ভারতের ত্রিপুরা রাজ্যের আগরতলায় বাংলাদেশ হাসপাতালে। আহত বাংলাদেশি মুক্তিযোদ্ধাদের সেবা করবার জন্য স্থাপিত হাসপাতালটি গড়ে তুলবার সময় থেকে শুরু করে যুদ্ধ শেষ হবার সময় পর্যন্ত সুলতানা কামাল (লুলু), তার ছোটবোন সাঈদা কামাল (টুলু), বেশ কয়েকজন নারী-যুবকসহ লন্ডন প্রবাসী দুজন ডাক্তার (ডা. মবিন এবং ডা. জাফরুল্লাহ চৌধুরী) অক্লান্ত পরিশ্রম করে গেছেন। সুলতানা কামালের তেমন কোনো নার্সিং প্রশিক্ষণ ছিল না। তবে ছিল অদম্য ইচ্ছাশক্তি আর অপার সাহস। সেবা আর ভালোবাসা দিয়ে তারা সুস্থ করে তুলেছেন আহত মুক্তিযোদ্ধাদের। দেশ স্বাধীন হবার পর তারা নিজ বাড়িতে ফিরে আসেন। অনন্যা শীর্ষ দশ পুরস্কার "No scope for work"। The Daily Star। ১২ ডিসেম্বর ২০০৬। সংগ্রহের তারিখ ২ মার্চ ২০১১।  "আসক থেকে ইস্তফা দিলেন সুলতানা কামাল"। প্রথম আলো। সংগ্রহের তারিখ ২০১৯-১২-০১।  একাত্তরের দিনগুলি। বাংলাদেশ: সন্ধানী প্রকাশনী। ফেব্রুয়ারি ১৯৮৬। আইএসবিএন 984-480-000-5।  একাত্তরের ডায়েরী। বাংলাবাজার, ঢাকা, বাংলাদেশ: হাওলাদার প্রকাশনী। ১৯৮৯। আইএসবিএন 974-984-8964-03-3 |আইএসবিএন= এর মান পরীক্ষা করুন: invalid prefix (সাহায্য)।  আমিই খালেদ মোশাররফ, সম্পাদনাঃ এম আর আখতার মুকুল। ঢাকা, বাংলাদেশ: অনন্যা। ১৯৯০। পৃষ্ঠা ৪২। আইএসবিএন 978-984-432-392-6।
খাজা হাবিবুল্লাহ

নবাব খাজা হাবিবুল্লাহ বাহাদুর (২৬ এপ্রিল, ১৮৯৫–২১ নভেম্বর, ১৯৫৮) ঢাকার পঞ্চম নবাব। তার পিতা ছিলেন নবাব স্যার খাজা সলিমুল্লাহ বাহাদুর। তার শাসনামলেই ঢাকার নবাব পরিবারের সম্পদ ও জৌলুশ কমতে থাকে এবং ১৯৫২ সালে ইস্ট পাকিস্তান এস্টেট অ্যাকিউজিশন অ্যাক্ট দ্বারা যা চূড়ান্তভাবে বর্জন করতে হয়। নবাব হাবিবুল্লাহ বার বার চেষ্টা করেন তার পিতার রাজনৈতিক উত্তরাধিকার হিসেবে প্রতিষ্ঠিত হওয়ার কিন্তু পরিবারের অন্য সদস্য খাজা খায়রুদ্দিন এবং স্যার খাজা নাজিমুদ্দিনের শক্তিশালী রাজনৈতিক শক্তি ভিত্তির কারণে তিনি ব্যর্থ হন। নবাব হাবিবুল্লাহ এসেম্বলি নির্বাচনে বাংলা থেকে স্বতন্ত্রপার্থী হিসেবে প্রতিদ্বন্দ্বিতা করেন। কিন্তু তিনি তারই আত্মীয় এবং মুসলিম লীগের মনোনয়নপ্রাপ্ত খাজা খায়রুদ্দিনের কাছে বিপুল ভোটের ব্যবধানে পরাজিত হন। শেষের দিকে অসুস্থতার কারণে তিনি রাজনীতি থেকে দূরে সরে আসেন। তিনি আহসান মঞ্জিলের প্রাসাদ ছেড়ে দেন এবং ঢাকার পরিবাগে অবস্থিত গ্রীন হাউস নামে নবাবদের আরেক বাসস্থানে বাস করা শুরু করেন। ২১শে নভেম্বর ১৯৫৮ তারিখে নবাব হাবিবুল্লাহ মৃত্যুবরণ করলে, ঢাকার বেগমবাজারে নবাবদের পারিবারিক কবরস্থানে তাকে তার পিতার পাশে সমাহিত করা হয়। বাংলাপিডিয়ায় খাজা হাবিবুল্লাহ
বিজয় সরকার

কবিয়াল বিজয় সরকার (ফেব্রুয়ারি ১৬, ১৯০৩ - ডিসেম্বর ০৪, ১৯৮৫) একজন বাউল কণ্ঠশিল্পী, গীতিকার এবং সুরকার। তিনি ২০১৩ সালে একুশে পদক পান। যিনি বাংলাদেশের (তৎকালীন বাংলা) নড়াইলের ডুমদী গ্রামে জন্মগ্রহণ করেন। তার আসল নাম বিজয় কৃষ্ণ অধিকারী। কবি তার ভক্ত ও স্থানীয়দের কাছে ‘পাগল বিজয়’ হিসেবে সমধিক পরিচিত। তার বহু জনপ্রিয় গানগুলোর মধ্যে এ পৃথিবী যেমন আছে, তেমনই ঠিক রবে / সুন্দর এই পৃথিবী ছেড়ে একদিন চলে যেতে হবে, পোষা পাখি উড়ে যাবে সজনী একদিন ভাবি নাই মনে", তুমি জানো না রে প্রিয়/ তুমি মোর জীবনের সাধনা , " আষাঢ়ের কোন ভেজা পথে " প্রভৃতি অন্যতম। তার পিতার নাম নবকৃষ্ণ বৈরাগী ও মাতার নাম হিমালয়া কুমারী। পিতামহের নাম গোপালচন্দ্র বৈররাগী । তিনি স্থানীয় টাবরা প্রাথমিক বিদ্যালয়ে পড়াশোনা করেন। প্রাথমিক বিদ্যালয়ে পড়ার সময়ে নেপাল বিশ্বাস নামক একজন শিক্ষকের কাছে যাত্রাগানের উপযোগী নাচ, গান ও অভিনয় শেখেন। প্রাথমিক ও মাধ্যমিক শিক্ষার জন্য তিনি বেশ কয়েকটি স্কুল পাল্টান। প্রায় সবখানেই তিনি এমন এক বা একাধিক শিক্ষক পান, যাদের কাছে তিনি গান শেখার সুযোগ পেয়েছিলেন। অল্প বয়সে পিতামাতা হারানোয় তার লেখাপড়া বেশিদূর এগোয়নি। দশম শ্রেণি পর্যন্ত তিনি লেখাপড়া করেন। তিনি স্থানীয় স্কুলে কিছুদিন শিক্ষকতার কাজ করেন। কিছুদিন করেন নায়েবের কাজ। পাশাপাশি তিনি নিয়মিত বিভিন্ন ধরনের লোক ও আধুনিক গান চর্চা করতেন। ১৯২৫ সালে তিনি গোপালগঞ্জের কবিয়াল মনোহর সরকারের কাছে কবিগান শেখেন। কিছুদিন পর তিনি রাজেন্দ্রনাথ সরকারের সংস্পর্শে আসেন এবং তার কাছেও কবিগানের তালিম নেন। ১৯২৯ সালে বিজয় সরকার নিজের একটি গানের দল করেন এবং কবিয়াল হিসেবে পরিচিতি এবং জনপ্রিয়তা লাভ করেন। তিনি গানের কথা এবং সুর করতেন। ভাটিয়ালী সুরের উপর ভিত্তি করে তার ধুয়া গানের জন্য তিনি বিপুল জনপ্রিয়তা পান। তিনি রবীন্দ্রনাথ, কাজী নজরুল ইসলাম, জসীমউদ্দীন, আব্বাসউদ্দীন আহমদ প্রমুখের সান্নিধ্যে আসেন। বিজয় সরকার প্রায় ৪০০ সখি সংবাদ এবং ধুয়া গান রচনা করেন। এর মধ্যে কিছু কাজ বাংলাদেশ এবং পশ্চিমবঙ্গ থেকে প্রকাশিত হয়। তিনি বাংলা একাডেমী, বাংলাদেশ শিল্পকলা একাডেমী, এবং রেডিও-টেলিভিশনেও কবিগান পরিবেশন করেন। বাংলাদেশ ও ভারতে তিনি আনুমানিক ৪০০০ আসরে কবিগান পারিবেশন করেন। এছাড়া তিনি রামায়ণ গানও পরিবেশন করতেন। বিজয় সরকার-এর পারিবারিক উপাধি ছিল বৈরাগী। তিনি নিজে বৈরাগী উপাধি ত্যাগ করে অধিকারী উপাধি গ্রহণ করেন। কবিয়াল হিসেবে খ্যাতি অর্জন করার পর তিনি অবশ্য বিজয় সরকার নামে পরিচিত হয়ে পড়েন। ২০১৩ সালে বাংলাদেশ সরকার তাকে মরণোত্তর একুশে পদক প্রদান করে। "BANGLAPEDIA: Sarkar, Bijay"। banglapedia.search.com.bd। সংগ্রহের তারিখ ২০০৯-০৮-২৭।  Kobial Bijoy Sarkar's death anniversary observed Rosan, Robab। "Baul songs: now a world heritage"। www.newagebd.com। ২০০৬-০৪-১১ তারিখে মূল থেকে আর্কাইভ করা। সংগ্রহের তারিখ ২০০৯-০৮-২৭।  কবিয়াল বিজয় সরকারের জীবন ও সঙ্গীতসমগ্র-মহসিন হোসাইন ।জ্যোতিপ্রকাশ -প্রকাশকাল ২০০৮ কবিয়াল বিজয় সরকার এর স্বকণ্ঠে ১১টি গান
২০০৮ গ্রীষ্মকালীন অলিম্পিকে সাঁতার – মহিলাদের ২০০ মিটার ব্রেস্টস্ট্রোক

২০০৮ অলিম্পিক গেমসে মহিলাদের ২০০মিটার ব্রেস্টস্ট্রোক বিভাগের প্রতিযোগিতা আগস্টের ১৩ ও ১৫ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগে ব্রেস্টস্ট্রোক পদ্ধতিতে সাঁতার কাটা হয়। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় পুলটি চারবার পার করতে হয়। সেমিফাইনাল ও ফাইনাল ছাড়া সর্বমোট ছয়টি হিট অনুষ্ঠিত হয় এবং প্রায় প্রতিটিতেই সর্বোচ্চ সংখ্যক সাঁতারু (আটজন) অংশগ্রহণ করেন। একক হিটের ফলের ওপর একজন সাঁতারুর অগ্রবর্তী হওয়া নির্ভর করে না। সামগ্রিক ভাবে সেরা সময় করা প্রথম ষোলজন সাঁতারুকে সেমিফাইনালের জন্য বাছাই করা হয়। এরপর দুটি সেমিফাইনাল হিটে সেই ষোলজন প্রতিযোগীকে ৮ জন করে ভাগ করে দেওয়া হয়। এক্ষেত্রেও সেমিফাইনালদ্বয়ের সামগ্রিক ভাবে সেরা সময় করা ৮জনকে নিয়ে ফাইনাল হিট হয়। সেখানে অবশেষে এই আটজন প্রতিযোগী পদকের উদ্দেশ্যে প্রতিদ্বন্দ্ব্বিতা করে। ২০০৮ গেমসে যোগ্যতা অর্জনের মাপকাঠি ছিল ২:২৮.২০সেকেন্ড(A মান) এবং ২:৩৩.৪০সেকেন্ড (B মান)। যে সকল NOC-এর দুই বা ততোধিক সাঁতারু A মানের তারা যে কোনো দুজন A মানের প্রতিযোগীকে পাঠাতে পারে; অন্যথায়, তারা একজন B মানের সাঁতারুকে পাঠাতে পারে। এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল। এই অলিম্পিকে যে সব রেকর্ড গড়া হয় সেগুলি নিচে দেওয়া হল। Cowley, Michael (২০০৬-০২-০২)। "Lethal again: Jones beats own record"। The Sydney Morning Herald। সংগ্রহের তারিখ ২০০৮-০৮-০৬।
সায়েন্স সিটি

সায়েন্স সিটি কলকাতার একটি বিজ্ঞান সংগ্রহালয় ও বিজ্ঞানকেন্দ্রিক বিনোদন উদ্যান। এটি ভারত সরকারের সংস্কৃতি মন্ত্রকের অধীনস্থ জাতীয় বিজ্ঞান সংগ্রহালয় পরিষদের অধিভুক্ত একটি বিজ্ঞানকেন্দ্র। পূর্ব কলকাতার ইস্টার্ন মেট্রোপলিটান বাইপাস ও জে বি এস হ্যালডেন অ্যাভেনিউ-এর সংযোগস্থলে ৫০ একর জমির উপর সায়েন্স সিটি অবস্থিত। ১৯৯৭ সালের ১ জুলাই সায়েন্স সিটি উদ্বোধন হয়। সায়েন্স সিটি স্থাপনের মূল উদ্দেশ্য ছিল কলকাতাবাসীর কাছে বিজ্ঞানকে জনপ্রিয় করে তোলা। Activity report 2009-10. National Council of Science Museums publication. P - 77 National Council of Science Museums. N.p., n.d. Web. 21 Nov. 2010. <http://www.ncsm.org.in/units1.aspx ওয়েব্যাক মেশিনে আর্কাইভকৃত ৭ জানুয়ারি ২০০৯ তারিখে>.
অন্নদাশঙ্কর পুরস্কার

অন্নদাশঙ্কর পুরস্কার পশ্চিমবঙ্গের একটি সাহিত্য পুরস্কার। এটি বিশিষ্ট সাহিত্যিক তথা পশ্চিমবঙ্গ বাংলা আকাদেমির প্রাক্তন সভাপতি অন্নদাশঙ্কর রায়ের নামাঙ্কিত। পুরস্কারটি বাংলা আকাদেমিই প্রদান করে থাকে। ২০০৪ সাল থেকে এই পুরস্কার দেওয়া হচ্ছে। অন্নদাশঙ্কর পুরস্কারের প্রাপকেরা হলেন: সাহিত্যের ইয়ারবুক ২০১০, জাহিরুল হাসান, পূর্বা, ২০১০, পৃ. ১৩০
বাংলাদেশের বিভাগসমূহ

বাংলাদেশ আটটি প্রধান প্রশাসনিক অঞ্চলে বিভক্ত যাদের বাংলায় বিভাগ হিসেবে অভিহিত করা হয়। প্রত্যেকটি বিভাগের নাম ওই অঞ্চলের প্রধান শহরের নামে নামকরণ করা হয়েছে। বাংলাদেশের বিভাগগুলো হলো: ঢাকা বিভাগ চট্টগ্রাম বিভাগ রাজশাহী বিভাগ খুলনা বিভাগ সিলেট বিভাগ বরিশাল বিভাগ রংপুর বিভাগ ময়মনসিংহ বিভাগ ব্রিটিশ শাসনামলে তৎকালীন বাংলা প্রদেশে সর্বপ্রথম বিভাগ গঠন করা হয়। সে সময় বর্তমান বাংলাদেশের ভূখণ্ডে রাজশাহী, ঢাকা ও চট্টগ্রাম এই তিনটি বিভাগ গঠন করা হয়। পরবর্তীতে রাজশাহী ও ঢাকা বিভাগের একাংশ নিয়ে ১৯৬০ সালে খুলনা বিভাগ গঠিত হয়। ১৯৭১ সালে স্বাধীনতা পরবর্তী সময়ে বাংলাদেশে এই চারটি বিভাগ ছিল। ১৯৮২ সালে ঢাকা বিভাগ এবং ঢাকা শহরের ইংরেজি বানান Dacca (ঢাক্কা) কে পরিবর্তন করে Dhaka (ঢাকা) করা হয় যাতে বাংলা উচ্চারণের সাথে ইংরেজি বানান আরও সামঞ্জস্যপূর্ণ হয়। খুলনা বিভাগের একাংশ নিয়ে ১৯৯৩ সালে বরিশাল বিভাগ গঠিত হয়, এবং ১৯৯৫ সালে চট্টগ্রাম বিভাগকে ভেঙে সিলেট বিভাগ প্রতিষ্ঠা করা হয়। ২০১০ সালে ২৫ শে জানুয়ারি বৃহত্তর রংপুর ও দিনাজপুর অঞ্চল নিয়ে রংপুর বিভাগ গঠন করা হয়, যা আগে রাজশাহী বিভাগের অন্তর্ভুক্ত ছিল। ১৪ সেপ্টেম্বর ২০১৫ তে অষ্টম বিভাগ হিসেবে ময়মনসিংহ বিভাগের নাম ঘোষণা করা হয়। পূর্বে এটি ঢাকা বিভাগের অংশ ছিল। নিম্নলিখিত টেবিলে বাংলাদেশ পরিসংখ্যান ব্যুরো কর্তৃক পরিচালিত ২০১১ সালের জনসংখ্যা ও আবাসন জনগণনা থেকে পাওয়া হিসেবে বাংলাদেশের তৎকালীন সাতটি বিভাগ সম্পর্কে কিছু পরিসংখ্যান রূপরেখা তুলে ধরা হল। পদ্মা বিভাগ মেঘনা বিভাগ বাংলাদেশ বাংলাদেশ সম্পর্কিত বিষয়ের তালিকা বাংলাদেশের রূপরেখা বাংলাদেশের জেলা বাংলাদেশের জেলাসমূহের তালিকা বাংলাদেশের উপজেলা বাংলাদেশের উপজেলার তালিকা বাংলাদেশের ইউনিয়ন বাংলাদেশের ইউনিয়নের তালিকা বাংলাদেশের সিটি কর্পোরেশনের তালিকা বাংলাদেশের পৌরসভার তালিকা বাংলাদেশের শহরের তালিকা এম আক্কাস, আবু জার (২ এপ্রিল ২০১৮)। "Place names and their spelling in English" [স্থানের নাম এবং তাদের ইংরেজি বানান]। নিউ এজ (ইংরেজি ভাষায়)। সংগ্রহের তারিখ ৬ জুলাই ২০২০।  "চার জেলা নিয়ে নতুন বিভাগ ময়মনসিংহ | কালের কণ্ঠ"। দৈনিক কালের কণ্ঠ। ১৫ সেপ্টেম্বর ২০১৫। ১৪ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ১৪ এপ্রিল ২০১৮।  "2011 Population & Housing Census: Preliminary Results" (পিডিএফ)। Bangladesh Bureau of Statistics। ১৫ জানুয়ারি ২০১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ১২ জানুয়ারি ২০১২।  "পদ্মা ও মেঘনা নামে দুটি বিভাগ হবে: প্রধানমন্ত্রী"। Jugantor (ইংরেজি ভাষায়)। সংগ্রহের তারিখ ২০২২-০৫-১২।  "দেশের নবম বিভাগ পদ্মা"। দৈনিক ইত্তেফাক। ৭ আগস্ট ২০২১ তারিখে মূল থেকে আর্কাইভ করা। সংগ্রহের তারিখ ৮ জানুয়ারি ২০২২।
সুরদাস

সুরদাস (১৪৭৮-১৫৮৩) ছিলেন মধ্যযুগীয় ভক্তিবাদী সন্তকবি। তিনি হিন্দি ভাষায় গান রচনা করতেন। তিনি অধুনা ভারতের উত্তরপ্রদেশ রাজ্যের পশ্চিমাঞ্চলের অধিবাসী ছিলেন। তাঁর কাব্যের মূল বিষয় ছিল কৃষ্ণ ভক্তি। তাঁর রচিত পঁচিশটি গ্রন্থের কথা জানা যায়। এর মধ্যে বিশেষভাবে উল্লেখযোগ্য সুর সাগর ও সাহিত্য লহরী। সুরদাস ছিলেন হিন্দি সাহিত্যের বাৎসল্য রসের শ্রেষ্ঠ কবি। সুরদাসের জীবন সম্পর্কে বিশেষ কিছু জানা যায় না। তিনি দিল্লির নিকটবর্তী সিরি নামক এক গ্রামে এক সারস্বত ব্রাহ্মণ পরিবারে জন্মগ্রহণ করেছিলেন। তিনি ছিলেন জন্মান্ধ। অতি অল্পবয়সেই ঈশ্বরদর্শনের আকাঙ্ক্ষায় তিনি গৃহত্যাগ করে তীর্থে তীর্থে ঘুরে বেড়াতে শুরু করেন। আঠারো বছর বয়সে তিনি মথুরার বিক্রমঘাটে উপস্থিত হন। এরপর তিনি মথুরা ও আগ্রার মধ্যবর্তী গৌঘাটে যমুনার তীরে চলে আসেন। সেখানে ১৫০৯-১০ সাল নাগাদ তাঁর সঙ্গে বৈষ্ণব ধর্মগুরু বল্লভাচার্যের সাক্ষাৎ হয়। তিনি বল্লভাচার্যের শিষ্যত্ব গ্রহণ করেন। এরপর তিনি ব্রজ অঞ্চলের চন্দ্রসরোবরের নিকট পারসৌলী গ্রামে বসবাস শুরু করেন। মুঘল সম্রাট আকবরের সঙ্গেও তাঁর সাক্ষাৎ ঘটেছিল। পারসৌলী গ্রামেই তার জীবনাবসান ঘটে। সুরদাসের শিক্ষা সম্পর্কে কিছুই জানা যায় না। তিনি পদরচনা ও সংগীত বিদ্যায় পারদর্শী ছিলেন। গ্রাম থেকে চার ক্রোশ দূরে বাস করে নির্জনে পদরচনা করতেন। ভক্তেরা তাঁর রচিত পদ শোনার জন্য একত্রিত হতেন। তাঁর প্রথম জীবনের পদগুলি ছিল বিনয় ও দীনভাবাশ্রিত। বল্লভাচার্যের সংস্পর্শে আসার পর থেকে তিনি এই জাতীয় পদ রচনা বন্ধ করে সখ্য, বাল্য ও মধুর ভাবের পদ রচনা শুরু করেন। ড. দীনদয়াল গুপ্ত সুরদাস রচিত পঁচিশটি গ্রন্থের উল্লেখ করেছেন। এর মধ্যে সুরসাগর, সুরসারাবলী, সাহিত্য-লহরী, সুরপচীসী, সুররামায়ণ, সুরসাঠী ও রাধারসকেলি বর্তমানে গ্রন্থাকারে প্রকাশিত। ভাগবত পুরাণ-এর অনুকরণে বারোটি স্কন্দে রচিত সুরসাগর ও দৃষ্টিকূট পদাবলি (প্রহেলিকা পদাবলি) সংগ্রহ সাহিত্য-লহরী তার শ্রেষ্ঠ কীর্তি। অনেক গবেষক সুরসারাবলী গ্রন্থটিকে অপ্রামাণিক মনে করেন। সুরদাসের কাব্যের প্রধান বিষয় কৃষ্ণভক্তি। সুরদাস কথিত ভক্তিমার্গটি হল "পুষ্টিমার্গীয় ভক্তি"। সুরদাসের মতে, ভগবানের নাম করাই পোষণ। এই ভক্তির দুই রূপ - সাধন ও সাধ্য। সাধ্য রূপে ভক্ত সবকিছু বিসর্জন দিয়ে ভগবানের শরণ নেয় এবং ভগবান স্বয়ং ভক্তের ভার গ্রহণ করেন। ভক্তির দার্শনিক দিকটিও সুরদাসের কাব্যে প্রস্ফুটিত হয়েছে। ভজন তুলসীদাস মীরাবাঈ অনুপ জালোটা "Surdas Ka Jivan Parichay – सूरदास का जीवन परिचय"। ১০ জুলাই ২০২৩ তারিখে মূল থেকে আর্কাইভ করা। সংগ্রহের তারিখ ১০ জুলাই ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "सूरदास का जीवन परिचय - Biography of Surdas in Hindi Jivan Parichay"। উদ্ধৃতি টেমপ্লেট ইংরেজি প্যারামিটার ব্যবহার করেছে (link) হিন্দি সাহিত্যের ইতিহাস, বিজয়েন্দ্র স্নাতক (বাংলা অনুবাদ: জ্যোতির্ময় দাশ), সাহিত্য অকাদেমি, নতুন দিল্লি, ২০০৯, পৃ. ৯২-৯৮ Devotional Poets and Mystics, Part II, Publication Division, Ministry of Information and Broadcasting, Government of India, 1991, p. 1-7 কবিতাকোষ ওয়েবসাইটে সুরদাস ওয়েব্যাক মেশিনে আর্কাইভকৃত ৩ মার্চ ২০১৬ তারিখে (হিন্দি) ওল্ড পোয়েট্রি ওয়েবসাইটে সুরদাস
গঙ্গাজলঘাটি বিধানসভা কেন্দ্র

গঙ্গাজলঘাটি বিধানসভা কেন্দ্র ভারতের পশ্চিমবঙ্গ রাজ্যের বাঁকুড়া জেলার একটি অধুনালুপ্ত বিধানসভা কেন্দ্র। এটি তফসিলি জাতি প্রার্থীদের জন্য সংরক্ষিত আসন ছিল। এই বিধানসভা কেন্দ্রটি দুর্গাপুর লোকসভা কেন্দ্রের অন্তর্গত ছিল। সীমানা পুনর্নির্ধারণ কমিশনের নির্দেশ অনুসারে, গঙ্গাজলঘাটি বিধানসভা কেন্দ্রটি ২০১১ সালে অবলুপ্ত হয়েছে। গঙ্গাজলঘাটি ব্লকের ভক্তবাঁধ, গঙ্গাজলঘাটি, গোবিন্দধাম, কপিস্তা, নিত্যানন্দপুর ও পিরাবনি গ্রাম পঞ্চায়েতগুলি এখন বড়জোড়া বিধানসভা কেন্দ্রের অন্তর্গত। বনসুরিয়া, বড়শাল, লছমনপুর ও লাটিয়াবনি গ্রাম পঞ্চায়েতগুলি শালতোড়া বিধানসভা কেন্দ্রের অন্তর্ভুক্ত হয়েছে। ২০০৬ সালের বিধানসভা নির্বাচনে সিপিআই(এম)-এর অঙ্গদ বাউড়ি এই কেন্দ্র থেকে তাঁর নিকটতম প্রতিদ্বন্দ্বী তৃণমূল কংগ্রেসের স্বপন বাউড়িকে পরাজিত করে জয়লাভ করেন। ২০০১ সালে সিপিআই(এম)-এর রামচরণ বাউড়ি তৃণমূল কংগ্রেসের স্বপন বাউড়িকে পরাজিত করেছিলেন। সিপিআই(এম) অঙ্গদ বাউড়ি ১৯৯৬ সালে কংগ্রেসের গুইরাম মাজিকে এবং ১৯৯১ সালে কংগ্রেসের ফটিকচন্দ্র মণ্ডলকে পরাজিত করেছিলেন। সিপিআই(এম)-এর নবনী বাউড়ি ১৯৮৭ সালে কংগ্রেসের ফটিকচন্দ্র মণ্ডলকে, ১৯৮২ সালে কংগ্রেসের গুইরাম মাজিকে এবং ১৯৭৭ সালে কংগ্রেসের শক্তিপদ মাজিকে পরাজিত করেছিলেন। ১৯৭২ সালে সিপিআই(এম)-এর কালীপদ বাউড়ি, ১৯৬৯ সালে বাংলা কংগ্রেসের নবদুর্গা মণ্ডল, ১৯৬৭ সালে বাংলা কংগ্রেসের জি মাজি, ১৯৬৭ সালে কংগ্রেসের শিশুরাম মণ্ডল এই কেন্দ্র থেকে জয়লাভ করেন। ১৯৫৭ সালের নির্বাচনে গঙ্গাজলঘাটি আসনটি ছিল না। ১৯৫১ সালে স্বাধীন ভারতের প্রথম নির্বাচনে কংগ্রেসের ধীরেন্দ্রনাথ চট্টোপাধ্যায় গঙ্গাজলঘাটি মুক্ত আসন থেকে জয়লাভ করেছিলেন। "General election to the Legislative Assembly, 2001 – List of Parliamentary and Assembly Constituencies" (পিডিএফ)। পশ্চিমবঙ্গ (ইংরেজি ভাষায়)। ভারতের নির্বাচন কমিশন। ২০০৬-০৫-০৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২০০৭-০২-২১।  "Delimitation Commission Order No. 18" (পিডিএফ)। Table A – Assembly constituencies and their extent, District Bankure (ইংরেজি ভাষায়)। পশ্চিমবঙ্গ সরকার। ২০১০-০৯-১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২০০৯-০৫-২৭।  "249 - Gangajalghati (SC) Assembly Constituency"। ১৯৭৭ থেকে দল অনুযায়ী তুলনা (ইংরেজি ভাষায়)। ভারতের নির্বাচন কমিশন। সংগ্রহের তারিখ ২০১১-০৪-০৩।  "Statistical Reports of Assembly Elections"। সাধারণ নির্বাচনের ফলাফল এবং পরিসংখ্যান (ইংরেজি ভাষায়)। ভারতের নির্বাচন কমিশন। ২০১০-১০-০৫ তারিখে মূল থেকে আর্কাইভ করা। সংগ্রহের তারিখ ২০১১-০৪-০৩।
ইঁদপুর বিধানসভা কেন্দ্র

ইঁদপুর বিধানসভা কেন্দ্র ভারতের পশ্চিমবঙ্গ রাজ্যের বাঁকুড়া জেলার একটি অধুনালুপ্ত বিধানসভা কেন্দ্র। এটি তফসিলি জাতি প্রার্থীদের জন্য সংরক্ষিত আসন ছিল। সীমানা পুনর্নির্ধারণ কমিশনের নির্দেশ অনুসারে, ইঁদপুর বিধানসভা কেন্দ্রটি ২০১১ সালে অবলুপ্ত হয়েছে। ২০০৬ সালের বিধানসভা নির্বাচনে সিপিআই-এর ইন্দ্রজিৎ টাঙ্গি তাঁর নিকটতম প্রতিদ্বন্দ্বী বিজেপি-র গৌরচন্দ্র লোহারকে পরাজিত করে ইঁদপুর আসন থেকে জয়লাভ করেন। সিপিআই-এর কিরিটী বাগদী ২০০১ সালে তৃণমূল কংগ্রেসের মদন বাউড়িকে এবং ১৯৯৬ সালে কংগ্রেসের বিবেকানন্দ লায়েককে পরাজিত করেছিলেন। সিপিআই-এর মদন বাউড়ি ১৯৯১ আলে কংগ্রেসের শিবশঙ্কর মণ্ডল এবং ১৯৮৭ ও ১৯৮২ সালে কংগ্রেসের বিনোদবিহারী মাজিকে পরাজিত করেছিলেন। ১৯৭৭ সালে জনতা পার্টির বিনোদবিহারী মাজি বিপ্লবী বাংলা কংগ্রেসের রাধারমণ মইকে পরাজিত করেছিলেন। ১৯৭২ সালে কংগ্রেসের গৌরচন্দ্র লোহার, ১৯৭১ সালে বিপ্লবী বাংলা কংগ্রেসের প্রয়াগ মণ্ডল, ১৯৬৯ সালে বাংলা কংগ্রেসের গৌর লোহার, ১৯৬৭ সালে কংগ্রেসের বি বি মাজি ও ১৯৬২ সালে কংগ্রেসের আশুতোষ মল্লিক এই কেন্দ্র থেকে জয়লাভ করেছিলেন। তার আগে এই কেন্দ্রটির অস্তিত্ব ছিল না। "Delimitation Commission Order No. 18 dated 15 February 2006" (পিডিএফ) (ইংরেজি ভাষায়)। পশ্চিমবঙ্গ সরকার। ২০১১-০৮-১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১১-০৪-০৬।  "247 - Indpur (SC) Assembly Constituency"। ১৯৭৭ থেকে দল অনুযায়ী তুলনা (ইংরেজি ভাষায়)। ভারতের নির্বাচন কমিশন। সংগ্রহের তারিখ ২০১১-০৪-০৩।  "Statistical Reports of Assembly Elections"। সাধারণ নির্বাচনের ফলাফল এবং পরিসংখ্যান (ইংরেজি ভাষায়)। ভারতের নির্বাচন কমিশন। ২০১০-১০-০৫ তারিখে মূল থেকে আর্কাইভ করা। সংগ্রহের তারিখ ২০১১-০৪-০৩।
মেজিয়া সমষ্টি উন্নয়ন ব্লক

মেজিয়া সমষ্টি উন্নয়ন ব্লক ভারতীয় রাজ্য পশ্চিমবঙ্গের বাঁকুড়া জেলার বাঁকুড়া সদর মহকুমার একটি প্রশাসনিক বিভাগ। ব্লকটি মেজিয়া থানার অধীনস্থ। ব্লকের সদর মেজিয়া। পশ্চিমবঙ্গ সরকার মেজিয়ার কাছে শালতোড়া ব্লকে একটি বিশেষ অর্থনৈতিক অঞ্চল স্থাপনের পরিকল্পনা গ্রহণ করেছে। মেজিয়া ব্লকটি রানিগঞ্জ থেকে বাঁকুড়া ও বিষ্ণুপুর হয়ে মেদিনীপুর পর্যন্ত প্রসারিত ৬০ নং জাতীয় সড়কের উপর অবস্থিত। মেজিয়া ব্লকে দামোদর নদের উপর একটি সেতু রয়েছে। এটি বর্ধমান জেলার দুর্গাপুর থেকে ৩৫ কিলোমিটার দূরে অবস্থিত। মেজিয়া ব্লক ২৩°৩৬′ উত্তর ৮৭°০৬′ পূর্ব﻿ / ﻿২৩.৬° উত্তর ৮৭.১° পূর্ব﻿ / 23.6; 87.1 অক্ষ ও দ্রাঘিমাংশে অবস্থিত। এখানকার গড় উচ্চতা টেমপ্লেট:M to ft। মেজিয়া ব্লকের আয়তন ১৬২.৯০ বর্গকিলোমিটার। মেজিয়া ব্লক/পঞ্চায়েত সমিতির অধীনস্থ গ্রাম পঞ্চায়েতগুলি হল: অর্ধগ্রাম, বাণজোড়া, কুশতোড়া, মেজিয়া ও রামচন্দ্রপুর। ২০০১ সালের জনগণনা অনুসারে, মেজিয়া ব্লকের জনসংখ্যা ৭৬,১১৭। এর মধ্যে ৩৯,৫১৮ জন পুরুষ ও ৩৬,৫৯৯ জন মহিলা। ১৯৯১-২০০১ সালে ব্লকের দশকীয় জনসংখ্যা বৃদ্ধির হার ছিল ৯.৮৫%; যা বাঁকুড়া জেলার ১৩.৭৯% বৃদ্ধিহার এবং সমগ্র পশ্চিমবঙ্গ রাজ্যের ১৭.৮৪% বৃদ্ধিহারের তুলনায় বেশ কম। শালতোড়া ব্লকের তফসিলি জাতি ও উপজাতি জনসংখ্যা যথাক্রমে ২৫,৭৪০ ও ২,১৯৬ জন। মেজিয়া আগে কৃষিনির্ভর অঞ্চল ছিল। ইস্টার্ন কোলফিল্ড লিমিটেড পরে এখানে কয়লা উত্তোলন শুরু করে। এটি বর্তমানে কোল ইন্ডিয়া লিমিটেডের একটি গুরুত্বপূর্ণ কয়লাখনি। ১৯৯৬ সালে দুর্লভপুরে দামোদর ভ্যালি কর্পোরেশন মেজিয়া তাপবিদ্যুৎ কেন্দ্র স্থাপন করে। এখানে তিনটি ইউনিট রয়েছে। প্রতিটি ইউনিট ২১০ মেগাওয়াট বিদ্যুৎ উৎপাদনে সক্ষম। পাশাপাশি ২ X ২৫০ মেগাওয়াট অধিক ক্ষমতা এর সঙ্গে যোগ করার পরিকল্পনা রয়েছে। লা ফার্জে মেজিয়ায় একটি সিমেন্ট কারখানা স্থাপন করছে। এই কারখানায় তাপবিদ্যুৎ কেন্দ্রের ফ্লাই অ্যাশ ব্যবহার করা হবে। শোভা ইস্পাত এখানে ২৭৯ কোটি টাকা বিনিয়োগ করে একটি স্পঞ্জ আয়রন, রোল প্রোডাক্ট ও ফেরো অ্যালয় ইউনিট স্থাপন করছে। পশ্চিমবঙ্গ সরকার ও বাঁকুড়া জেলা প্রশাসন জেলার যে কয়েকটি ব্লককে সর্বাপেক্ষা অধিক শিল্প সম্ভাবনাময় ব্লক হিসেবে চিহ্নিত করেছে, মেজিয়া ব্লক সেগুলির অন্যতম। Map of Bankura district "Contact details of Block Development Officers"। Bankura district। West Bengal Government। ২০১১-০৯-০২ তারিখে মূল থেকে আর্কাইভ করা। সংগ্রহের তারিখ ২০১১-০৪-০১।  "Provisional population totals, West Bengal, Table 4, Bankura District"। Census of India 2001। Census Commission of India। সংগ্রহের তারিখ ২০১১-০৪-০১।  Falling Rain Genomics, Inc - Mejia "BRGF Allotment Order No. 16" (পিডিএফ)। Bankura district। Government of West Bengal - Department of Panchayats & Rural Development। ২০১১-০৯-০২ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১১-০৪-০১।  "TRU for all Districts (SC & ST and Total)"। Census 2001। Census Commission of India। সংগ্রহের তারিখ ২০০৮-০৮-২৩।  Eastern Coalfields "DVC"। ২০ জুন ২০০৭ তারিখে মূল থেকে আর্কাইভ করা। সংগ্রহের তারিখ ৮ এপ্রিল ২০১১।  The Telegraph 1 December 2007 The Times of India 13 June 2002 Rediff "Bankura District official website"। ২১ জুলাই ২০১১ তারিখে মূল থেকে আর্কাইভ করা। সংগ্রহের তারিখ ৮ এপ্রিল ২০১১।
রাহুল বসু

রাহুল বসু ( জন্ম জুলাই ২৭, ১৯৬৭) একজন বাঙালি ভারতীয় অভিনেতা, চিত্রনাট্যলেখক, পরিচালক এবং সমাজকর্মী। তাকে বলিউডের পেয়ার কি সাইড এফেক্টস, ঝঙ্কার বিটস্‌ এর মতো চলচ্চিত্রে দেখা গেছে। ২০১৩ সালের বাংলা, তামিল-হিন্দি চলচ্চিত্র বিশ্বরূপম-এও তিনি অভিনয় করেন। Vats, Rohit (২৯ আগস্ট ২০১১)। "Why Rahul Bose is perfect for 'Vishwaroopam'"। IBN Live। ১০ অক্টোবর ২০১১ তারিখে মূল থেকে আর্কাইভ করা। সংগ্রহের তারিখ ১৫ জুলাই ২০১৪।  উইকিউক্তিতে রাহুল বসু সম্পর্কিত উক্তির সংকলন রয়েছে। রাহুল বসু পরিবেশবিষয়ক ব্লগ ইন্টারনেট মুভি ডেটাবেজে রাহুল বসু (ইংরেজি)